АҞӘА, хәажәкыра 19 - Sputnik. Акоронавирус алаҵәара инамаданы Урыстәыла иахьаҵанакуа аԥкыратә уснагӡатәқәа рыцҵара мҩаԥгахоит ҳәа аанацҳауеит РИА Новости.
Уажәы COVID-19 Китаи, Италии, Франции, Испании реиԥш иҟоу атәылақәа рҟны аҿагыларатә уснагӡатәқәа имҩаԥгаз ҭырҵаауеит.
Иҟалоит амассатә культуратә, спорттә уснагӡатәқәа ԥкхар, аусбарҭатә хыбрақәа адизенфекциа рзухар. Иара убасгьы "ахаралатә усура" аформа ахархәара аҭахар.
Уи адагьы ОРВИ зыдбало ауаа хымԥада аҳақьым аҩныҟа даарыԥхьалароуп, рыҩнқәа ирдәылымҵлароуп.
"Аҳақьымцәа ргәаанагарала аԥкрақәа аԥсҭазаара дыруадаҩуазаргьы ихымԥадатәуп", - аҳәоит адырраҭараҿы.
Агәабзиарахьчараз адунеизегьтә еиҿкаара хәажәкыра 11 рзы акоронавирус COVID-19 пандемиеоуп ҳәа алаҳәара ҟанаҵеит. Иахьатәи аамҭазы ачымазара 160 тәыла рҟны иазгәаҭоуп.
Иара убас шәаԥхьар ҟалоит:
- ВОЗ коронавирус иадҳәало аҭагылазаашьа пандемиоуп ҳәа ахырҳәааит
-